নেরোকা ফুটবল ক্লাব
নেরোকা ফুটবল ক্লাব (এছাড়াও সংক্ষেপে নেরোকা এফসি নামে পরিচিত) হল মণিপুরের ইম্ফল শহরের একটি ফুটবল ক্লাব, যারা ভারতীয় ফুটবলের সর্বোচ্চ ফুটবল লিগ আই-লিগে অংশগ্রহণ করে থাকে। আই-লিগ দ্বিতীয় বিভাগ প্রতিযোগিতায় তারা প্রথম অংশ নেয় ২০১৫ সালে। ২০১৬–১৭ ২য় বিভাগ জিতে তারা পরবর্তী আই-লিগ মরসুমে খেলার যোগ্যতা অর্জন করে। তারা ডুরান্ড কাপের ফাইনালে উত্তীর্ণ হওয়া উত্তর-পূর্ব ভারতের একমাত্র ক্লাব। তারা মণিপুর রাজ্য লিগেও নিয়মিত অংশ নেয়।